b'\n_START_ARTICLE_\nThe Witcher\n_START_SECTION_\nJuoni\n_START_PARAGRAPH_\nThe Witcherin p\xc3\xa4\xc3\xa4henkil\xc3\xb6 on Geralt, yksi viimeisist\xc3\xa4 noitureista. Noiturit ovat mutantteja, joilla on paljon ihmist\xc3\xa4 nopeammat refleksit ja joitain maagisia voimia. Noiturien teht\xc3\xa4v\xc3\xa4n\xc3\xa4 on tappaa hirvi\xc3\xb6it\xc3\xa4; heid\xc3\xa4t on koulutettu siihen pienest\xc3\xa4 pit\xc3\xa4en. Geralt on \xe2\x80\x93 varsin harvinaisena tapauksena \xe2\x80\x93 l\xc3\xa4p\xc3\xa4issyt useita testej\xc3\xa4 ja kokeiluja koulutuksensa yhteydess\xc3\xa4. _NEWLINE_Peli sijoittuu keskiaikaiseen fantasiamaailmaan, jossa k\xc3\xa4\xc3\xa4pi\xc3\xb6t ja haltiat taistelevat oikeuksiensa puolesta ihmisi\xc3\xa4 vastaan. Geralt on alussa menett\xc3\xa4nyt muistinsa ja joutuu opettelemaan legendaariset taitonsa uudelleen pelin kuluessa. Peli alkaa Kaer Morhenin linnoituksesta, jonne tuntematon joukkio hy\xc3\xb6kk\xc3\xa4\xc3\xa4 ja varastaa noiturien \xe2\x80\x9dsalaisuudet\xe2\x80\x9d; tiedot siit\xc3\xa4, miten noitureita valmistetaan. Niinp\xc3\xa4 sankari l\xc3\xa4htee seikkailuun palauttaakseen salaisuudet ja kostamaan yst\xc3\xa4v\xc3\xa4ns\xc3\xa4 kuoleman._NEWLINE_The Last Wish on The Witcherin aikaisemmista tapahtumista kertova novellikokoelma. Pelin alkuvideo kertoo kohtauksesta, jossa Geralt taistelee \xe2\x80\x9dstriga\xe2\x80\x9d-hirvi\xc3\xb6t\xc3\xa4 vastaan ja lopulta poistaa t\xc3\xa4m\xc3\xa4n ylt\xc3\xa4 kirouksen. Striga onkin todellisuudessa sis\xc3\xa4siittoisesta suhteesta syntynyt prinsessa, jota Geralt ei edes yritt\xc3\xa4nyt surmata. Kirjassa on useita tarinoita, jotka vuorottelevat.'